JERUSALEMIN MUUREILLA
Kevätjuhlat ja uusi liitto 2/4
Shalom Jerusalemista! Tervetuloa seuraamaan ohjelmaamme.
Viime kerralla puhuin Herran juhla-ajoista.
Erityisesti puhuin kevätjuhlista.
Nyt puhun tarkemmin pääsiäisestä.
Pääsiäinen on Herran juhlista ensimmäinen.
Juhla-ajat viittaavat siihen, mitä Jeesus teki puolestamme, -
kun Hän tuli ensimmäisen kerran, -
ja siihen, mitä hän tekee palattuaan.
Tämä on mielenkiintoinen aihe.
Valitettavasti kirkko hylkäsi vuosisatojen ajan -
opetuksen juhla-ajoista ja on muuttanut niitä.
Siksi kadotettiin profeetallinen syvyys nähdä -
Jumalan pelastussuunnitelma, jonka Hän määräsi jo aikojen alussa.
Herran juhla-ajoista käytetään kolmea sanaa.
Ensimmäinen sana on "moed", joka tarkoittaa määrättyä ajankohtaa, -
sovittua kokousta, kalenteria tai sykliä.
"Moed" on tärkein sana, jota käytetään Herran juhla-ajoista.
Toinen sana on "miqra". Se tarkoittaa pyhää kokousta.
Kolmas sana on "chag", joka merkitsee liikkumista ympyrässä, -
tanssia tai juhlimista.
Jumalan pelastussuunnitelma on Herran juhla-aikojen kohde.
Pyhään kokoukseen tullaan juhlimaan Herran määrättynä ajankohtana.
Raamatullisen kalenterin 1. kuukautena keväällä -
on ensimmäinen juhla.
Luen juhlan alkuperästä. 2. Moos. 12:1-3: -
"Ja Herra puhui Moosekselle ja Aaronille Egyptin maassa sanoen: -
'Tämä kuukausi olkoon teillä kuukausista ensimmäinen; -
siitä alottakaa vuoden kuukaudet.
Puhukaa koko Israelin kansalle ja sanokaa: -
Tämän kuun kymmenentenä päivänä ottakoon kukin perheenisäntä -
itsellensä karitsan, yhden karitsan joka perhekuntaa kohti."
Puhuin aiemmissa ohjelmissa, että juuri ensimmäisen kuukauden -
kymmenentenä päivänä, palmusunnuntaina, -
Jeesus ratsasti Jerusalemiin.
2. Moos. 12:5: -
"Ja karitsanne olkoon virheetön, vuoden vanha urospuoli; -
lampaista tai vuohista se ottakaa.
Ja pitäkää se tallella neljänteen- toista päivään tätä kuuta; -
silloin Israelin koko seurakunta teurastakoon sen iltahämärässä.
...ottakoot sen verta ja sivelkööt sillä molemmat pihtipielet -
ja ovenpäällisen niissä taloissa, joissa he sitä syövät.
Ja he syökööt lihan samana yönä; tulessa paistettuna, -
happamattoman leivän ja katkerain yrttien kanssa."
Pääsiäislammas piti syödä happamattoman leivän ja -
katkerain yrttien kanssa.
Kutsumme sitä pääsiäisateriaksi. Luemme siitä pian evankeliumeista.
Se on maailman vanhin, käytössä oleva uskonnollinen seremonia.
Suunnilleen 3500 vuotta vanha.
Juutalaiset viettävät tällaista pääsiäisateriaa tänäkin päivänä.
Se on fantastinen todistus siitä, mitä tapahtui, -
kun Jeesus kuoli meidän syntiemme tähden ja nousi ylös kuolleista.
Näin vietettiin alkuseurakunnassa pääsiäistä useita satoja vuosia.
Puhun siitä myöhemmin ohjelmassa.
Luen Luukkaan 22. luvun jakeesta 14.
Raamatussani on otsikkona 'Ensimmäinen ehtoollinen'.
Pääsiäisateriasta meille on säilynyt ehtoollinen.
Ehtoollinen ei ole raamatullinen ateria sinänsä, -
vaan Raamattu kutsuu pääsiäisateriaa ehtoolliseksi.
Luuk. 22:14-15: "Ja kun hetki tuli, asettui hän aterialle -
ja apostolit hänen kanssansa. Ja hän sanoi heille: 'Minä olen -
halajamalla halunnut syödä tämän pääsiäislampaan teidän kanssanne, -
ennenkuin minä kärsin...'"
Jeesus teki tämän opetuslastensa kanssa -
kuuliaisuudesta Mooseksen laissa olevia Jumalan säädöksiä kohtaan.
2. Moos. 12 sanottiin, että kuun 14. päivänä täytyy ottaa lammas, -
teurastaa se, paistaa tulessa sekä syödä se katkerain yrttien -
ja happamattoman leivän kanssa.
Se oli pääsiäisateria, jota Jeesus vietti opetuslastensa kanssa.
Luuk. 22:16-18: -
"Sillä minä sanon teille, etten minä sitä enää syö, -
ennenkuin sen täyttymys tapahtuu Jumalan valtakunnassa".
Pääsiäisateria viittaa siis suureen juhlaan Jumalan valtakunnassa.
"Ja hän otti maljan, kiitti ja sanoi: -
'Ottakaa tämä ja jakakaa keskenänne.
Sillä minä sanon teille: täst- edes minä en juo viinipuun antia, -
ennenkuin Jumalan valtakunta tulee.'"
Jeesuksen ajan pääsiäisaterialla juotiin neljä maljaa.
Menemme 2. Moos. 6:een.
Luemme sieltä näiden maljojen alkuperästä,
Ne saavat alkunsa, -
kun Jumala puhuu Israelin lapsille Mooseksen kautta -
ja vapauttaa heidät Egyptistä.
2. Moos. 6:6-7: "Sano sentähden israelilaisille: -
'Minä olen Herra, ja minä vien teidät pois egyptiläisten -
sorron alta ja vapautan teidät orjuudesta ja pelastan teidät -
ojennetulla käsivarrella ja suurilla rangaistustuomioilla.
Niin minä otan teidät kansakseni ja olen teidän Jumalanne; -
Alkuperäisessä tekstissä on neljä kertaa: "Minä tulen tekemään."
"Minä vien teidät pois egyptiläisten sorron alta."
"Vapautan teidät orjuudesta."
"Pelastan teidät ojennetulla käsivarrella -
ja suurilla rangaistustuomioilla."
"Niin minä otan teidät kansakseni ja olen teidän Jumalanne".
Sentähden juodaan neljä pikaria viiniä pääsiäisaterialla, -
jotta muistamme neljä Egyptistä vapautumiseen kuuluvaa lupausta.
Ensimmäisestä maljasta luimme Luukkaan luvusta 22.
Luuk. 22:17-19: "Ja hän otti maljan, kiitti ja sanoi: -
'Ottakaa tämä ja jakakaa keskenänne.'
Ja hän otti leivän, kiitti, mursi ja antoi heille ja sanoi: -
'Tämä on minun ruumiini, joka teidän edestänne annetaan.
Tehkää se minun muistokseni.'"
Kun Jeesus sanoo: "Tehkää se minun muistokseni", -
Hän puhui pääsiäisateriasta.
Se on mielenkiintoista.
Palaamme tähän hetkisen kuluttua.
Luemme, mitä Paavali kirjoittaa 1. Kor. 5:ssä pääsiäisjuhlasta.
Meidän on pantava elämästämme pois kaikki hapatus.
Se tarkoittaa, että pääsiäisenä on syötävä happamatonta leipää.
Jae 7: "Peratkaa pois vanha hapatus, -
että teistä tulisi uusi taikina, -
niinkuin te olettekin happamattomat; -
sillä onhan meidän pääsiäis- lampaamme, Kristus, teurastettu.
Viettäkäämme siis juhlaa."
Paavali viittaa siinä pääsiäisjuhlaan.
Se on myös 1. Kor. kirjeessä.
Vain sieltä löytyy ohjeet tämän juhlan viettoon.
Siitä tuli kristittyjen ehtoollinen.
Aluksi ehtoollinen tarkoitti pääsiäisateriaa.
Kun Jeesus sanoi: "Tehkää se minun muistokseni", -
hänellä oli kädessään happamaton leipä, jota hän mursi toisille.
Alkuseurakunta oli hyvin tarkka siitä, -
että pääsiäistä tuli viettää ensimmäisen kuun 14. päivänä -
Raamatun kalenterin mukaan.
Niin juutalaiset ovat sitä viettäneet 3500 vuoden ajan.
Valitettavasti tämä muutettiin. Konstantinus määräsi, -
ettei pääsiäistä enää saa viettää juutalaisen tavan mukaan.
Sen sijaan säädettiin kristillinen pääsiäinen, -
joka ajoittuu aina sunnuntaille.
Juutalaisten pääsiäinen liikkuu ja ajoittuu eri viikonpäiville.
Raamatullinen malli muutettiin -
ensimmäisen kirkolliskokouksen yhteydessä Nikeassa.
Perinne oli alkanut jo aikaisemmin piispan kautta Roomassa.
Piispat idässä, Vähän-Aasian ympärillä, olivat tarkkoja siitä, -
etteivät he menneet Rooman ohjeiden mukaan.
Sen sijaan he tahtoivat tehdä kuten apostolit olivat opettaneet.
He viettivät pääsiäistä samaan aikaan kuin juutalaiset, -
ensimmäisen kuukauden 14. päivänä.
Nyt kerron, mitä pääsiäisateria sisältää.
Kerroin jo neljästä maljasta, jotka juodaan pääsiäisaterialla.
Ne muistuttavat neljästä lupauksesta 2. Moos. 6. luvussa.
Siinä Jumala sanoo: "Minä lunastan teidät, minä vapahdan teidät, -
minä pelastan teidät ja minä otan teidät itselleni."
Kolmas, aterian jälkeen juotava malja, -
on säilynyt kristillisessä ehtoollisessa.
Luuk. 22:20: "...samoin myös maljan, aterian jälkeen, -
ja sanoi: 'Tämä malja...'"
Kolmatta maljaa kutsutaan lunastuksen maljaksi.
"Tämä malja on uusi liitto minun veressäni, -
joka teidän edestänne vuodatetaan."
Ensimmäisen maljan Hän joi -
Egyptin orjuudesta pelastumisen muistoksi.
Katsotaan kolmatta maljaa 2. Moos. 6:6:sta.
"... ja minä vien teidät pois egyptiläisten sorron alta ja -
vapautan teidät orjuudesta ja pelastan teidät."
Pelastuksen tai lunastuksen malja on kolmas malja.
Leipä, jonka Jeesus mursi ehtoollisella, -
oli nk. "matsa-leipää", joka on happamaton leipä.
Kerron miten juutalaisten pääsiäisateriaa vietetään, -
kun syödään happamattomia leipiä.
Perinteen mukaan happamattomat leivät säilytetään -
tällaisissa suojavaatteissa, joissa on kolme osaa.
Tämä malli on pyöreä. Niitä on erilaisia.
Tässä mallissa on kolme lokeroa ja säilytetään kolmea matsa-leipää.
Ensin otetaan keskimmäinen leipä.
Tältä matsa-leipä näyttää.
Se on litteä eikä sitä ole nostatettu.
Hiiva eli hapate on Raamatun mukaan synnin vertauskuva.
Se on myös teeskentelyn ja väärän opetuksen ja opin vertauskuva.
Happamaton leipä puhuu täydellisestä synnin vapautuksesta.
Synti saa aikaan sen, että olemme hapatettuja ja pöyhkeitä.
Otamme keskimmäisen leivän.
Kolme leipää sisältävää matsa-taskua kutsutaan yhteydeksi.
Otetaan siis keskimmäinen leipä ja murretaan.
Juutalaisilla sanovat leipien symbolisoivan -
esim. Aabrahamia, lisakia ja Jaakobia -
tai pappeja, leeviläisiä ja kansaa.
Sille ei ole selitystä, miksi kokonaisuudesta otetaan -
keskimmäinen leipä ja murretaan.
Suurin osa siitä kiedotaan pellavaliinaan.
Tällä tavoin.
Sitten leipä piilotetaan jonnekin huoneessa.
Niin, että lapset voivat etsiä sitä aterian jälkeen.
Se on leikki, jossa lapset saavat palkinnon löydettyään leivän.
Tämä leipä otetaan esille aterian lopussa.
Tämä leipä on jäänyt kristilliseen perinteeseen ehtoollisleiväksi.
Jeesus mursi pääsiäisaterian happamatonta matsa-leipää.
Juutalaiset kutsuvat piilotettua ja löydettyä matsa-leipää -
nimellä "afikomen".
Se on ainoa ei-heprealainen sana koko seremoniassa.
Kreikan sana "afikomen" tarkoittaa: "Minä tulin".
Voitko kuvitella selvempää profetiaa, mistä tässä on kysymys?
Kuka kiedottiin pellavaliinaan ja piilotettiin kolmeksi päiväksi?
Sitten hän tuli takaisin -
ja näyttäytyi opetuslapsillensa, jotka olivat koolla.
Tämä on pääsiäislampaan vertauskuva.
Nykyään ei ole pääsiäislammasta pääsiäisaterialla, -
koska temppeliä ei enää ole.
Ainoastaan Jerusalemin temppelissä sai teurastaa pääsiäislampaan.
Rabbit opettavat, että "afikomen" on ottanut pääsiäislampaan paikan.
Tämä syödään viimeisenä aterialla.
Joskus sitä kutsutaan huolimattomasti jälkiruuaksi.
Tämä korvaa pääsiäislampaan -
ja sen maun on oltava suussa pääsiäisaterian jälkeen.
Se on fantastinen vertauskuva Messiaasta, joka kuoli puolestamme.
Hänet haudattiin ja hän nousi kuolleista.
Jokainen saa pienen palan mukaansa pääsiäisaterian matsa-leivästä.
Matsa-leivällä on muitakin Messiaaseen liittyviä vertauskuvia.
Sen tähden, että se on litteä, sitä ei ole kohotettu.
Jeesus, Messias, oli synnitön. Hänessä ei ollut yhtään syntiä.
Sitä kutsutaan myös kärsimyksen leiväksi, koska se on poltettu.
Jeesus kärsi ja kuoli meidän puolestamme.
Kolmanneksi, leivän raidoissa on myös pieniä reikiä.
Se tarkoittaa, että Jeesus lävistettiin syntiemme tähden.
Sitten siinä on ura. Häntä lyötiin pahojen tekojemme vuoksi.
Tämä on esikuva leivästä, jota Jeesus piti kädessään sanoessaan: -
"Ottakaa tämä ja syökää ja jakakaa keskenänne, -
tämä on minun ruumiini, joka teidän edestänne annetaan.
Tehkää se minun muistokseni."
Käy kotisivuillamme: www.thewatchman.org/se
Sieltä voit ladata meidän pääsiäisateriaohjelman.
Rohkaisen sinua viettämään tällaista pääsiäisateriaa.
Siinä on erittäin vahvat esikuvat pelastuksesta, -
Jeesuksen kuolemasta ja hänen ylösnousemuksestaan.
Olemme osallisia hänen ruumiiseensa ja vereensä, -
kun juomme maljasta ja murramme tämän leivän.
Tämä juutalainen perinne esittelee Jumalan Karitsan.
Hän ottaa pois maailman synnin. Hän kärsi ja kuoli puolestamme.
Tämä ensimmäinen Herran juhla on kaiken alku.
Siinä on pääsy orjuudesta ja vapautus synnistä, -
kun Jeesus kärsi ja kuoli puolestamme -
Jerusalemissa 2000 vuotta sitten.
Näetkö, kuinka Jumala antoi tarkan esikuvan juhlasta, -
jota Israelin piti viettää joka vuosi?
Jos et ole ottanut Messiasta vastaan -
tai turvautunut hänen ristintyöhönsä, -
rohkaisen sinua tekemään niin tämän ohjelman aikana.
Ennen ohjelman loppua, rukoile ja kiitä Isää siitä, -
että Hän lähetti Poikansa kuolemaan meidän syntiemme tähden.
Siten kelpaamme Jumalalle ja tulemme Hänen lapsikseen.
Viimeisestä maljasta sanotaan: -
"Minä otan teidät tyköni, te olette minun kansani -
ja minä olen teidän Jumalanne." Se on ylistyslaulun malja.
Jos haluat kuulua Jumalan kansaan, sinun täytyy uskoa, -
että Jeesus kärsi ja kuoli puolestasi.
Egyptissä piti ottaa karitsan verta ja sivellä sillä pihtipielet.
Silloin kuolemanenkeli meni ohitse, ja he pääsivät vapaiksi.
Siksi sinunkin on otettava vastaan Jeesuksen Golgatan työ.
Veri poistaa yhä meidän syntimme.
Uskossa voimme pyyhkiä sitä sydäntemme ovenpieliin.
Silloin voimme tulla Jumalan lapsiksi ja päästä vapauteen.
Rukoile siis kanssani ennen ohjelman päättymistä.
Jumala on valmistanut ihmeellisen pelastuksen koko maailmalle.
Näin lukee 1 Joh. 2:1-2:ssa: -
Lapsukaiseni, tämän minä kirjoitan teille, ettette syntiä tekisi; -
mutta jos joku syntiä tekeekin, niin meillä on puolustaja -
Isän tykönä, Jeesus Kristus, joka on vanhurskas.
Ja hän on meidän syntiemme sovitus, -
eikä ainoastaan meidän, vaan myös koko maailman syntien."
Jeesus kuoli ja kärsi sinunkin puolestasi, ystäväni.
Rukoile minun kanssani.
Taivaan Isä, kiitän sinua, että lähetit Poikasi, -
Jeesus Nasaretilaisen, maailman Vapahtajan, -
Jumalan Karitsan, joka kuoli ja ottaa pois maailman synnin.
Uskon, että Jeesus kuoli minun syntieni tähden ristin puulla.
Hän nousi kuolleista ja antaa minulle elämän.
Isä, tulen luoksesi syntisenä. Pyydän anteeksiantoasi.
Otan vastaan puhtauden Jeesuksen veressä uskon kautta.
Tee minusta lapsesi.
Tunnustan sinut Jeesus, Herrakseni.
Tule elämääni.
Muuta minut ja anna minulle sinun omaa elämääsi.
Kiitos Isä, että saan nyt olla lapsesi. Aamen.
Luen lupauksen sinulle, joka turvauduit Jeesukseen.
Se vahvistaa sitä, että olet pelastunut.
Room. 10:9-10: -
"Sillä jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut: -
uskolla tullaan vanhurskaaksi ja suun tunnustuksella pelastutaan."
Kiitä Jumalaa pelastuksestasi ja iloitse Jumalan lapseudesta.
Jeesus on vapauttanut sinut synnistä ja saatanan vallasta -
ja tehnyt sinusta Jumalan lapsen. Jumalan siunausta sinulle!
Suomennos: Anneli Olin